DC Comics

DC Comics je jedno z najväčších a najúspešnejších amerických vydavateľstiev komiksov a súvisiacich médií. Spadá pod spoločnosť DC Entertainment, ktorú vlastní Warner Bros.

Medzi ich najznámejšie a najpopulárnejšie postavy patria superhrdinovia Superman, Batman, Wonder Woman, Flash, Green Lantern, Aquaman, Green Arrow ale aj superzločinci Joker, Lex Luthor, Darkseid, Catwoman, Brainiac a Riddler. Veľmi známe sú i tímy Justice League a Teen Titans.

Názov DC pochádza z mena komiksovej série „Detective Comics“, v ktorej sa prvýkrát objavil Batman.

 História 

 Začiatky 
Podnikateľ Malcolm Wheeler-Nicholson založil vydavateľstvo National Allied Publications, ktoré v roku 1935 debutovalo komiksom New Fun: The Big Comic Magazine #1. Druhým titulom spoločnosti bol New Comics #1 a v roku 1937 sa začal publikovať Wheeler-Nicholsonov tretí a posledný titul, Detective Comics. Tento titul sa stal veľmi populárny o dva roky neskôr, keď sa v čísle #27 prvýkrát objavil Batman.

Aby však Wheeler-Nicholson mohol publikovať Detective Comics, musel sa spojiť s distribútorom magazínov Harrym Donenfeldom, ktorému dlhoval peniaze. Tak sa vytvorila spoločnosť 'Detective Comics, Inc.'. Ako jej vlastníci boli zapísaní Wheeler-Nicholson a Jack S. Liebowitz, Donenfeldov účtovník.

Detective Comics Inc. začala v roku 1938 vydávať nový titul s názvom Action Comics. Action Comics #1 je prvým komiksom, v ktorom sa objavil Superman a s ním úplne nový archetyp postavy – „superhrdina“. Tento komiks sa stretol s veľkým komerčným úspechom. Firma neskôr predstavila ďaľsie populárne postavy, ako napríklad Batman a Wonder Woman.

Imprinty

Aktívne
DC (1934 – súčasnosť)
Mad Magazine (1952 – súčasnosť)
Vertigo (1993 – súčasnosť)

Zaniknuté
All Star (2005 – 2008)
Amalgam Comics (1996 – 1997; v spojení s Marvel Comics)
Elseworlds (1989 – 2004)
WildStorm Productions (1999 – 2010)

 Iné projekty 

 Externé odkazy 
 oficiálna stránka (angl.)
 DC Comics na Facebook (angl.)
 DC Comics na Google+ (angl.)
 DC Comics na Twitter (angl.)

Kategória:Vydavateľstvá v USA